Püstise kasvukujuga püsilill, mis moodustab kuni 120 cm kõrguse paljuvarrelise puhma. Lehed on pealt hallikasrohelised ja alt hallide karvakestega kaetud. Õitseb juulist septembrini sinakaslillade ümarate korvõisikutega.
#000001
Eelistab päikesepaistelist kasvukohta ning kuivemat, vett läbilaskvat ja lubjarikast mulda. Õitseb ka poolvarjus ning parasniiskes aiamullas. Väga vastupidav põua suhtes, tänu tugevale sammasjuurestikule. Ei talu talvist liigniiskust, seega kasvukoht peaks olema liivasema mullaga või kallaku peal. Ei vaja toestamist. Taimed võib sügisel maha lõigata või jätta ka talveks lõikamata. Sobib lõikelilleks ning kuivatamiseks. Meeldib mesilastele ja liblikatele. Võib seemnetega paljuneda.
#000002
Sobib hästi aktsenttaimeks aga ka massistutusena püsilillepeenrasse või vabakujulistesse lillerühmadesse.
#000003